

**ประกาศองค์การบริหารส่วนตำบลควนสตอ**

**เรื่อง รับสมัครบุคคลเพื่อสรรหาและเลือกสรรเป็นพนักงานจ้างตามภารกิจ**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยองค์การบริหารส่วนตำบลควนสตอ อำเภอควนโดน จังหวัดสตูล มีความประสงค์จะดำเนินการรับสมัครบุคคลเพื่อสรรหาและเลือกสรรเป็นพนักงานจ้าง จำนวน 2 อัตรา

อาศัยอำนาจตามความในหมวด 4 การสรรหา และการเลือกสรร ข้อ 18 ,19 และ 20 ของประกาศคณะกรรมการพนักงานส่วนตำบลจังหวัดสตูล เรื่อง หลักเกณฑ์และเงื่อนไขเกี่ยวกับการบริหารงานบุคคลสำหรับพนักงานจ้างขององค์การบริหารส่วนตำบล ลงวันที่ 30 มิถุนายน 2547 และที่แก้ไขเพิ่มเติมถึงปัจจุบัน องค์การบริหารส่วนตำบลควนสตอ จึงประกาศรับสมัครบุคคลเพื่อสรรหาและเลือกสรรเป็นพนักงานจ้างตามภารกิจ ดังรายละเอียดต่อไปนี้

**1. ตำแหน่งที่รับสมัคร**

**1.1 พนักงานจ้างตามภารกิจ ประเภทผู้มีทักษะ**

1. ตำแหน่งผู้ดูแลเด็ก (ทักษะ) จำนวน 2 อัตรา

**2. คุณสมบัติของผู้มีสิทธิสมัครสอบคัดเลือก**

**2.1 คุณสมบัติทั่วไป** ผู้ซึ่งจะได้รับการจ้างเป็นพนักงานจ้างต้องมีคุณสมบัติและไม่มีลักษณะต้องห้าม ตามข้อ 4 แห่งประกาศคณะกรรมการพนักงานส่วนตำบลจังหวัดสตูล เรื่อง หลักเกณฑ์และเงื่อนไขเกี่ยวกับการบริหารงานบุคคลสำหรับพนักงานจ้างขององค์การบริหารส่วนตำบล ลงวันที่ 30 มิถุนายน 2547 ดังนี้

(๑) มีสัญชาติไทย

(๒) มีอายุไม่ต่ำกว่าสิบแปดปีและไม่เกินหกสิบปี

(๓) ไม่เป็นบุคคลล้มละลาย

(๔) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล

(1) โรคเรื้อนในระยะติดต่อ หรือในระยะที่ปรากฏอาการเป็นที่รังเกียจแก่สังคม

(2) วัณโรคในระยะอันตราย

(3) โรคเท้าช้างในระยะที่ปรากฎเป็นที่รังเกียจแก่สังคม

(4) โรคติดยาเสพติดให้โทษ

(5) โรคพิษสุราเรื้อรัง

/(5) ไม่เป็นผู้...

-2-

(๕) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมืองใด

(๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

(๗) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

(๘) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจหรือหน่วยงานอื่นของรัฐ

(๙) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

**หมายเหตุ** ผู้ที่ผ่านการสรรหาและเลือกสรรในวันที่ทำสัญญาจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น และต้องนำใบรับรองแพทย์ ซึ่งออกให้ไม่เกิน 1 เดือน และแสดงว่าไม่เป็นโรคต้องห้ามตามประกาศกำหนดโรคที่เป็นลักษณะต้องห้ามสำหรับพนักงานส่วนตำบล มายื่นด้วย

**2.2 คุณสมบัติเฉพาะสำหรับตำแหน่ง**

คุณสมบัติเฉพาะสำหรับตำแหน่งของพนักงานจ้างตามภารกิจให้เป็นไปตามรายละเอียดเอกสารแนบท้ายประกาศองค์การบริหารส่วนตำบลควนสตอ ภาคผนวก ก.

**3. วัน เวลา และสถานที่รับสมัคร**

ผู้ที่ประสงค์จะสมัคร ขอรับใบสมัครและยื่นใบสมัครด้วยตนเอง ระหว่างวันที่ 3 - 14 สิงหาคม 2563 เวลา 08.30 - 16.30 น. ในวันและเวลาราชการ ณ ที่ทำการองค์การบริหารส่วนตำบลควนสตอ อำเภอควนโดน จังหวัดสตูล

**4. เอกสารและหลักฐานที่ต้องนำมายื่นพร้อมใบสมัคร**

ผู้สมัครต้องยื่นใบสมัครด้วยตนเอง โดยกรอกรายละเอียดในใบสมัครให้ถูกต้องและครบถ้วน พร้อมทั้งนำเอกสารฉบับจริงและสำเนารับรองความถูกต้อง มายื่นในวันสมัครดังต่อไปนี้

๑ สำเนาทะเบียนบ้าน จำนวน ๑ ฉบับ

๒ สำเนาบัตรประจำตัวประชาชน จำนวน ๑ ฉบับ

๓ สำเนาหนังสือแสดงวุฒิการศึกษาที่แสดงว่าเป็นผู้มีวุฒิการศึกษาตรงตามคุณสมบัติเฉพาะตำแหน่งที่สมัครสอบโดยจะต้องสำเร็จการศึกษาและได้รับอนุมัติจากผู้อนุมัติ ภายในวันที่ปิดรับสมัครสอบ จำนวน 1 ฉบับ

/5.รูปถ่าย...

-3-

๔ ใบรับรองแพทย์ปริญญา ซึ่งแสดงว่าไม่เป็นโรคต้องห้ามตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล (ออกให้ไม่เกิน ๑ เดือน นับถึงวันสมัคร)

๕ รูปถ่ายหน้าตรง ไม่สวมหมวกและไม่ใส่แว่นตาดำ ขนาด ๑ นิ้ว ถ่ายครั้งเดียวกัน ถ่ายมาแล้วไม่เกิน 6 เดือน (นับถึงวันรับสมัคร) จำนวน ๓ รูป และให้ผู้สมัครลงนามหลังรูปถ่ายด้วย

6. หนังสือรับรองประสบการณ์การทำงานจากนายจ้างหรือหน่วยงานซึ่งรับรองว่ามีทักษะในงานที่ปฏิบัติไม่ต่ำกว่า 5 ปี (สำหรับตำแหน่งผู้ดูแลเด็ก (ทักษะ))

7 หลักฐานอื่น ๆ เช่น สำเนาทะเบียนสมรสหรือใบเปลี่ยนชื่อตัว – ชื่อสกุล (ถ้ามี)จำนวน ๑ ฉบับ

8. สำเนาภาพถ่ายเอกสารทุกฉบับให้ใช้กระดาษ A4 เท่านั้น และรับรองสำเนาถูกต้องทุกฉบับ

**5. เงื่อนไขในการสมัคร**

ผู้สมัครเข้ารับการสรรหาและการเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไปและคุณสมบัติเฉพาะสำหรับตำแหน่ง ตรงตามประกาศรับสมัคร และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใด ๆ หรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว หากตรวจสอบพบเมื่อใด ให้ถือว่าการรับสมัครและการได้เข้ารับการสรรหาและการเลือกสรรครั้งนี้เป็นโมฆะสำหรับผู้นั้นตั้งแต่ต้น

**6. ค่าธรรมเนียมการสมัครสอบ**

ผู้สมัครสอบต้องเสียค่าธรรมเนียมในการสมัครสอบ ตำแหน่งละ 100.-บาท (เมื่อสมัครสอบเสร็จสิ้น ไม่มีสิทธิเรียกร้องขอคืนเงินค่าธรรมเนียมการสมัครสอบในกรณีใด ๆ ทั้งสิ้น)

**7. ประกาศรายชื่อผู้มีสิทธิเข้ารับการสรรหาและเลือกสรร**

องค์การบริหารส่วนตำบลควนสตอ จะประกาศรายชื่อผู้มีสิทธิเข้ารับการสรรหาและเลือกสรร ในวันที่ 18 สิงหาคม 2563 ณ ที่ทำการองค์การบริหารส่วนตำบลควนสตอ อำเภอควนโดน จังหวัดสตูล และทาง [www.Khuansator.go.th](http://www.Khuansator.go.th)

**8. วัน เวลา สถานที่เลือกสรร**

1. ทำการเลือกสรรโดยวิธีสอบข้อเขียน ภาคความรู้ความสามารถทั่วไป (ภาค ก.) และภาคความรู้ความสามารถเฉพาะตำแหน่ง (ภาค ข.) (รายละเอียดตาม ภาคผนวก ข) ในวันที่ 20 สิงหาคม 2563 เวลา 09.30 น. เป็นต้นไป ณ ที่ทำการองค์การบริหารส่วนตำบลควนสตอ อำเภอควนโดน จังหวัดสตูล

2. ประกาศรายชื่อผู้มีสิทธิสอบภาคความเหมาะสมกับตำแหน่ง (สัมภาษณ์) ในวันที่ 24 สิงหาคม 2563 ณ ที่ทำการองค์การบริหารส่วนตำบลควนสตอ อำเภอควนโดน จังหวัดสตูล และทาง [www.Khuansator.go.th](http://www.Khuansator.go.th)

/3.กำหนดสอบ...

-4-

3. กำหนดสอบภาคความเหมาะสมกับตำแหน่ง (สัมภาษณ์) (รายละเอียดตาม ภาคผนวก ข) ในวันที่ 26 สิงหาคม 2563 เวลา 09.30 น. เป็นต้นไป ณ ที่ทำการองค์การบริหารส่วนตำบลควนสตอ อำเภอควนโดน จังหวัดสตูล

**9. เกณฑ์การตัดสิน**

- ภาคความรู้ความสามารถทั่วไป และภาคความรู้ความสามารถเฉพาะตำแหน่ง

ผู้สอบผ่านจะต้องสอบได้คะแนนในแต่ละภาคไม่ต่ำกว่าร้อยละ 60 ของคะแนน จึงจะมีสิทธิ์สอบภาคความเหมาะสมกับตำแหน่ง (สัมภาษณ์)

- ภาคความเหมาะสมกับตำแหน่ง (สัมภาษณ์)

ผู้สอบผ่านจะต้องเป็นผู้ได้คะแนน สอบภาคความเหมาะสมกับตำแหน่ง (สอบสัมภาษณ์) ผ่านเกณฑ์ไม่ต่ำกว่าร้อยละ 60

**10. ประกาศรายชื่อผู้ผ่านการเลือกสรร**

องค์การบริหารส่วนตำบลควนสตอ จะประกาศรายชื่อผู้ผ่านการเลือกสรรตามลำดับคะแนนสอบที่ได้ ในวันที่ 28 สิงหาคม 2563 ณ ที่ทำการองค์การบริหารส่วนตำบลควนสตอ อำเภอควนโดน จังหวัดสตูล และทาง [www.Khuansator.go.th](http://www.Khuansator.go.th)

**11. การขึ้นบัญชีผู้ผ่านการเลือกสรร**

1. การขึ้นบัญชีผู้ผ่านการเลือกสรร จะเรียงลำดับผู้ที่ได้คะแนนสูงสุดลงมาตามลำดับ ในกรณีที่ผู้ผ่านการเลือกสรรได้คะแนนเท่ากัน ให้ผู้ได้รับหมายเลขประจำตัวสอบก่อนเป็นผู้อยู่ในลำดับสูงกว่า

2. บัญชีรายชื่อผู้ผ่านการเลือกสรร กำหนดให้บัญชีมีอายุไม่เกิน 1 ปี นับแต่วันประกาศรายชื่อผู้ผ่านการเลือกสรรได้ เว้นแต่องค์การบริหารส่วนตำบลควนสตอ มีการสรรหาและเลือกสรรอย่างเดียวกันนั้นอีก และได้ขึ้นบัญชีผู้ผ่านการเลือกสรรใหม่แล้ว บัญชีผู้ผ่านการเลือกสรรครั้งก่อนเป็นอันยกเลิก

3. ผู้ที่ได้ขึ้นบัญชีรายชื่อผู้ผ่านการเลือกสรร ถ้ามีกรณีใดกรณีหนึ่งดังต่อไปนี้ ให้เป็นอันยกเลิกการขึ้นบัญชีผู้นั้นไว้ในบัญชีผู้ผ่านการเลือกสรร คือ

- ผู้นั้นสละสิทธิ์ในการเข้ารับการจ้าง

- ผู้นั้นไม่มารายงานตัวและทำสัญญาจ้างในเวลาที่ผู้มีอำนาจจ้างกำหนด

- ผู้นั้นมีเหตุไม่อาจจะเข้าปฏิบัติหน้าที่ได้ตามกำหนดเวลาที่จะจ้างในตำแหน่งที่ผ่านการเลือกสรร

**12. เงื่อนไขการจ้าง**

องค์การบริหารส่วนตำบลควนสตอ จะมีคำสั่งจ้างผู้ที่ได้รับการเลือกสรรเป็นพนักงานจ้างตามภารกิจ โดยจะทำสัญญาจ้างคราวละไม่เกิน 4 ปี ตามลำดับที่ได้ขึ้นบัญชีไว้ และได้ตรวจสอบแล้วว่าผู้ที่ได้รับการสั่งจ้างเป็นผู้มีคุณสมบัติทั่วไปของพนักงานจ้าง และคุณสมบัติเฉพาะสำหรับตำแหน่งตามที่ ก.อบต.กำหนด ทั้งนี้ โดยความเห็นชอบของคณะกรรมการพนักงานส่วนตำบลจังหวัดสตูล (ก.อบต.จังหวัดสตูล)


/ทั้งนี้...

-5-

ทั้งนี้ หากตรวจสอบพบภายหลังว่าบุคคลดังกล่าวขาดคุณสมบัติหรือมีคุณสมบัติไม่ตรงตามที่กำหนด องค์การบริหารส่วนตำบลควนสตออาจถอนรายชื่อผู้นั้นออกจากบัญชีรายชื่อผู้ผ่านการเลือกสรรได้

จึงประกาศมาเพื่อทราบโดยทั่วกัน

ประกาศ ณ วันที่ 20 กรกฏาคม พ.ศ. 2563



(นายดาเระ นาปาเลน)

นายกองค์การบริหารส่วนตำบลควนสตอ

**ภาคผนวก ก.**

**แนบท้ายประกาศองค์การบริหารส่วนตำบลควนสตอ**

**เรื่อง รับสมัครบุคคลเพื่อสรรหาและเลือกสรรเป็นพนักงานจ้างตามภารกิจ**

**ลงวันที่ 20 กรกฏาคม 2563**

**คุณสมบัติเฉพาะตำแหน่ง หน้าที่ความรับผิดชอบ และลักษณะงานที่ปฏิบัติ**

**2. พนักงานจ้างตามภารกิจ ตำแหน่ง ผู้ดูแลเด็ก (ทักษะ) สังกัดกองการศึกษา ศาสนาและวัฒนาธรรม**

**จำนวน 2 อัตรา (รหัส 01)**

**หน้าที่ความรับผิดชอบ**

ปฏิบัติหน้าที่เกี่ยวกับการจัดประสบการณ์เรียนรู้ การส่งเสริมการเรียนรู้ พัฒนาผู้เรียนปฏิบัติงานทางวิชาการของศูนย์พัฒนาเด็กเล็ก และปฏิบัติหน้าที่อื่นตามที่ได้รับมอบหมาย

**ลักษณะงานที่ปฏิบัติ**

1. ปฏิบัติงานเกี่ยวกับจัดประสบการณ์เรียนรู้ และส่งเสริมการเรียนรู้ของผู้เรียนด้วยวิธีการที่หลากหลาย โดยเน้นผู้เรียนเป็นสำคัญ

2. จัดอบรมสั่งสอนและจัดกิจกรรมเพื่อพัฒนาผู้เรียนให้มีคุณลักษณะที่พึงประสงค์ และคุณลักษณะตามวัย

3. ปฏิบัติงานวิชาการของสถานศึกษา (ศูนย์พัฒนาเด็กเล็ก)

4. ปฏิบัติงานเกี่ยวกับจัดระบบการดูแลช่วยเหลือผู้เรียน

5. ปฏิบัติงานความร่วมมือกับเครือข่ายการพัฒนาเด็กปฐมวัย

6. ทำนุบำรุง ส่งเสริมศิลปวัฒนธรรม แหล่งเรียนรู้ และภูมิปัญญาท้องถิ่น

7. ความร่วมมือกับผู้ปกครองและบุคคลในชุมชน เพื่อร่วมพัฒนาผู้เรียนตามศักยภาพ

8. ปฏิบัติงานอื่นตามที่ได้รับมอบหมาย

**คุณสมบัติเฉพาะตำแหน่ง**

1. กำหนดลักษณะงานและคุณสมบัติเฉพาะสำหรับตำแหน่งโดยใช้ทักษะเฉพาะของบุคคล ซึ่งจะต้องเป็นผู้ที่มีความรู้ ความสามารถ และทักษะในการงานที่จะปฏิบัติไม่ต่ำกว่า 5 ปี และทักษะของบุคคลดังกล่าวจะต้องสามารถพิสูจน์ให้เห็นถึงความมีทักษะในงานนั้น ๆ โดยมีหนังสือรับรองการทำงานจากนายจ้างหรือหน่วยงานซึ่งระบุถึงลักษณะงานที่ได้ปฏิบัติหรือมีการทดสอบทักษะเฉพาะบุคคลด้วยการทดลองปฏิบัติ

2. สำเร็จการศึกษาไม่ต่ำกว่าประกาศนียบัตรวิชาชีพ (ปวช.) หรือเทียบได้ไม่ต่ำกว่านี้ หรือทางอื่นที่ ก.อบต.กำหนดว่าใช้เป็นคุณสมบัติเฉพาะสำหรับตำแหน่งนี้ได้

**อัตราค่าตอบแทน**

ได้รับค่าตอบแทน เดือนละ 9,400 บาท

**\*หมายเหตุ ได้รับการจัดสรรงบประมาณ จากกรมส่งเสริมการปกครองท้องถิ่น**

\*\*\*\*\*\*\*\*\*\*\*\*\*\*\*\*\*\*\*\*\*\*\*

**ภาคผนวก ข.**

**แนบท้ายประกาศองค์การบริหารส่วนตำบลควนสตอ**

**เรื่อง รับสมัครบุคคลเพื่อสรรหาและเลือกสรรเป็นพนักงานจ้างตามภารกิจ**

**ลงวันที่ 20 กรกฏาคม 2563**

**หลักสูตรและวิธีการสอบแข่งขัน**

**2. ตำแหน่งพนักงานจ้างตามภารกิจ ตำแหน่ง ผู้ดูแลเด็ก (ทักษะ) สังกัดกองการศึกษา ศาสนาและวัฒนาธรรม**

**1.** **ภาคความรู้ความสามารถทั่วไป (ภาค ก)**  **(คะแนนเต็ม 50 คะแนน)** ประกอบด้วย

1. ความรู้เกี่ยวกับองค์กรปกครองส่วนท้องถิ่น

2. ความสามารถในการสรุปความ หรือจับประเด็นในข้อความหรือเรื่องราว

3. ความสามารถในการหาแนวโน้มหรือความเปลี่ยนแปลงที่น่าจะเป็นไปตามข้อมูลหรือสมมติฐาน

4. ความสามารถในการวิเคราะห์และสรุปเหตุผลอย่างอื่น เช่น สรุปเหตุผลเกี่ยวกับตัวเลข และข้อมูลต่าง ๆ การคิดสรุปหาเหตุผล และอุปมาอุปไมย เป็นต้น

5. ความรู้เกี่ยวกับเหตุการณ์ปัจจุบัน เศรษฐกิจ สังคม และการเมือง

6. รัฐธรรมนูญแห่งราชอาณาจักรไทย พุทธศักราช 2560

7. พระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม

8. ระเบียบสำนักนายกรัฐมนตรีว่าด้วยงานสารบรรณ พ.ศ. 2526 และฉบับแก้ไขจนถึงปัจจุบัน

9. พระราชบัญญัติข้อมูลข่าวสารของราชการ พ.ศ. 2540

**2.** **ภาคความรู้ความสามารถเฉพาะตำแหน่ง(ภาค ข)** **(คะแนนเต็ม 50 คะแนน)** ประกอบด้วย

1. พ.ร.บ. การศึกษาแห่งชาติ พ.ศ. 2542 และที่แก้ไขเพิ่มเติม

2. พ.ร.บ.ระเบียบข้าราชการครูและบุคลากรทางการศึกษา พ.ศ. 2547 และที่แก้ไขเพิ่มเติม

3. รูปแบบวิธีการและเทคนิคการจัดการเรียนรู้

4. การออกแบบการวิจัยเพื่อการเรียนรู้

5. การจัดประสบการณ์

6. หลักสูตรการศึกษาปฐมวัย พ.ศ. 2560

7. สื่อส่งเสริมพัฒนาการเด็ก

8. จิตวิทยาสำหรับครูปฐมวัย

**3. ภาคความเหมาะสมกับตำแหน่ง (สอบสัมภาษณ์)** **(คะแนน 50 คะแนน)**

ทดสอบความเหมาะสมกับตำแหน่ง โดยวิธีการสัมภาษณ์โดยพิจารณาความเหมาะสมกับตำแหน่ง ประวัติส่วนตัว ประวัติการศึกษา ประวัติการทำงาน และพฤติกรรมที่ปรากฏทางอื่นของผู้เข้าสอบ เพื่อพิจารณาความเหมาะสมในด้านต่าง ๆ เช่น ความรู้ที่อาจใช้ประโยชน์ในการปฏิบัติงานในหน้าที่ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม ปฏิภาณ ไหวพริบ การปรับตัวเข้ากับผู้ร่วมงานรวมทั้งสังคมและสิ่งแวดล้อม ความคิดริเริ่มสร้างสรรค์ และบุคลิกภาพอย่างอื่น เป็นต้น

\*\*\*\*\*\*\*\*\*\*\*\*\*\*\*\*\*\*